২০০৪-০৫ মৌসুমে দক্ষিণ আফ্রিকা সফরে নিউজিল্যান্ড এ-দলের সদস্যরূপে তাকে দলে রাখা হয়। তিনটি প্রথম-শ্রেণীর খেলায় অংশ নিয়ে পাঁচ ইনিংসে মাত্র ৪৩ রান তুলেন। তবে, এ সফরে একদিনের খেলাগুলো বেশ ভালোভাবে উপভোগ করেছিলেন। তিনটি খেলার মধ্যে দুইটিতে অর্ধ-শতক করেন। ৩৫.০০ গড়ে রান পেয়েছিলেন তিনি।

জানুয়ারি, ২০০৮ সালে দীর্ঘ ছয় বছর টেস্ট দল থেকে দূরে সড়ে থাকার পর সফরকারী বাংলাদেশের বিপক্ষে সিরিজের প্রথম টেস্ট খেলার জন্যে তাকে আমন্ত্রণ জানানো হয়। প্রথম টেস্টের প্রথম ইনিংসে ১০৭ রানের ব্যক্তিগত সেরা সংগ্রহ করেন। দুইটি ক্যাচ তালুবন্দী করাসহ দ্বিতীয় ইনিংসে অপরাজিত ২০ রান তুলে দলকে নয় উইকেটে জয়লাভে ভূমিকা রাখেন। পরবর্তীতে, নিজ দেশে ইংল্যান্ডের বিপক্ষে টেস্ট সিরিজ খেলার জন্যে মনোনয়ন লাভ করেন। প্রথম টেস্টে ১৯ ও ০ এবং দ্বিতীয় টেস্টে ০ ও ২৯ রান করেন।

আন্তর্জাতিক ক্রিকেট
দক্ষিণ আফ্রিকার মুখোমুখি
অবসর
জাতীয় দলে প্রত্যাবর্তন